У суботу на гарадскім рынку разгарнуўся гандаль. Сельгасарганізацыі і прадпрыемствы раёна прапаноўвалі разнастайную прадукцыю, а пакупнікі мелі магчымасць вывучыць цэны і зрабіць выгадную пакупку. Як і ў мінулыя гады, сёлета ажыятаж назіраўся ля машын з ячменем і пшаніцай, дзе збіраліся чэргі. Удала, амаль за 20 хвілін, “змялі” 80 мяшкоў ячменю ў ААТ “Таргуны”. Хуткімі тэмпамі ішоў гандаль і ў акцыянернага таварыства “Докшыцкі райаграсэрвіс”, толькі некаторым пакупнікам усё ж такі хацелася, каб упаковачны матэрыял – мяшкі – былі таннейшымі. Пажаданні тут жа былі пачутыя, і гаспадарка паабяцала ў наступны раз перагледзець цэны.